section_heading: Happening
paragraph_text: Happening (hepening) je scensko, likovno ili glazbeno djelo kod kojeg se očekuje od promatrača da sudjeluje u onome što čine izvođači, odnosno međusobno djelovanje čovjekove akcije i zatečena stanja ili najjednostavnije rečeno – događanje.Hrvatski jezični portal, posjećeno 31. svibnja 2013. Happening je suvremeni oblik javnoga likovnog, kazališnog ili glazbenog izražavanja temeljen na improvizaciji, iznenađenju te šokiranju publike, ali i na njezinu sudjelovanju. Prvi su happeninzi organizirani 1958. godine u New Yorku.enciklopedija.lzmk.hr, posjećeno 31. svibnja 2013. Pionirima happeninga smatraju se umjetnici John Cage i Alan Kaprow.